आँखों देखी रिपोर्ट : क्यूबा के वैज्ञानिकों, स्वास्थ्यकर्मियों ने कोविड के ख़िलाफ़ संघर्ष तेज़ किया
गर्मी के दौरान क्यूबा में कोविड के चलते बीमारी और मौतों में गंभीर इज़ाफ़ा हुआ। लेकिन अब तेजी से लोग ठीक हो रहे हैं और बीमारी व मौत का आंकड़ा नीचे जा रहा है। दुनियाभर में आई कोरोना की तीसरी लहर की तरह, क्यूबा में भी डेल्टा वेरिएंट तेजी से फैला।
अब लोग अक्टूबर से चैन की सांस ले पा रहे हैं। काम की जगह, रेस्टोरें, बीच और सार्वजनिक जगहें खुल रही हैं और पर्यटन भी 15 नवंबर से शुरू हो रहा है। स्वाभाविक तौर पर स्वास्थ्य विशेषज्ञ अब भी नई लहर से बचने के लिए सावधानी रखने को कह रहे हैं।
बड़े स्तर पर चलाए जा रहे टीकाकरण के चलते, 15 नवम्बर तक क्यूबा कि 15 फ़ीसदी आबादी पूरी तरह टीकाकृत हो जाएगी। इसका श्रेय क्यूबा द्वारा विकसित की गई खुद की वैक्सीन, जैसे अब्दाला, मैंबिसा और सोबर्ना प्लस को जाता है। बल्कि क्यूबा की टीकाकरण दर दुनिया में सबसे ज्यादा है। क्यूबा एकमात्र देश है, जिसमें 2 साल के छोटे बच्चों को भी वैक्सीन लगाई जा रही है।
15 नवम्बर को सभी बच्चे वापस स्कूलों में लौट जाएंगे। इनका सभी का टीकाकरण हो चुका होगा। इसकी तुलना टेक्सास और फ्लोरिडा से करिए जहां गवर्नर ने सरकारी स्कूलों में मास्क की अनिवार्यता खत्म कर दी है।
क्यूबा में कोविड से बीमार होने वालों की ठीक होने की दर 97.5 है। जबकि दुनिया की दर 90.46 फ़ीसदी और लैटिन अमेरिका व कैरिबियाई देशों की 85.3 फ़ीसदी है। क्यूबा की इस सफलता का श्रेय उसके टीकाकरण कार्यक्रम और शुरुआती मामलों में जल्दी स्वास्थ्य हस्तक्षेप को जाता है। यह आंकड़े राष्ट्रपति मिगेल डियाज़ कैनेल की अध्यक्षता में 12 अक्टूबर को वैज्ञानिकों, स्वास्थ्य विशेषज्ञों और सांख्यकीविदों की सरकारी अधिकारियों के साथ बैठक में पेश किए गए थे।
वैक्सीन में उपयोग किए गए तत्व थियोमर्साल से एलर्जी रखने वाले लोगों के लिए एक थियोमर्साल रहित वैक्सीन 25 सितंबर को जारी की गई।
अगस्त में क्यूबा में आने वाले नए कोरोना मामलों की संख्या एक दिन में 9000 से भी ज्यादा हो गई थी। अब अक्टूबर में वहां बहुत गिरावट देखने को मिल रही है। पिछले पांच दिनों से औसतन 2,488 नए मामले सामने आ रहे हैं।
हॉस्पिटल से लेकर स्वास्थ्य उपकरणों का उत्पादन करने वाले प्रसिद्ध बायोटेक्नोलॉजी केंद्रों तक, यह सभी क्यूबा पर लगाए गए अंतरराष्ट्रीय प्रतिबंधों और महामारी के ख़िलाफ़ प्रतिरोध के नायक रहे हैं। अमेरिका द्वारा क्यूबा पर लगाए गए अभी तक के सबसे कड़े प्रतिबंधों के बीच यह संस्थान शानदार तरीके से काम कर रहे हैं। क्यूबा की अर्थव्यवस्था को ध्वस्त करने के लिए ट्रंप ने 243 दस्तावेजों पर हस्ताक्षर किए थे। बाइडेन ने ना केवल क्यूबा पर लगाए प्रतिबंधों को बरकरार रखा, बल्कि नए प्रतिबंध नहीं लगा दिए। सीआईए और दूसरे अमेरिकी संस्थान नई आक्रामक नीतियां अपना रहे हैं।
क्यूबा के उन्नत स्वास्थ्य पैमाने और वैज्ञानिक उन्नति, अमेरिका सामर्थित क्रांति विरोधी कोशिशों के प्रति क्यूबाई प्रतिरोधकता का हिस्सा हैं।
क्यूबा के पहले मोर्चे पर तैनात स्वास्थ्यकर्मियों के प्रयासों की गवाह बनी :
इस हफ्ते मैंने सान मिगेल डेल पड्रों में पीडियाट्रिक शिक्षण अस्पताल में जाकर क्यूबा के पहले मोर्चे पर तैनात स्वास्थ्यकर्मियों के काम को देखा। यह अस्पताल महामारी की शुरुआत में उन बच्चों के लिए बनाया गया था, जिन्हें दूसरी समस्याओं के चलते ज्यादा खतरा था। डॉक्टर और नर्स गर्व के साथ बताती हैं कि इस अस्पताल में एक भी बच्चा ने पूरी महामारी के दौरान जान नहीं गवाई।
अस्पताल की निदेशक डॉक्टर याइमा रॉड्रिग्ज एस्पिनोजा कहती हैं, "मई से अगस्त के बीच महामारी के चरम पर अस्पताल के 200 बिस्तर संवेदनशील बच्चों से भरे थे। आज हमारे यहां सिर्फ़ 42 बच्चे हैं। यह देश की महामारी से उबरने की स्थिति को दिखाता है।
क्यूबा की वैक्सीन में हाल में हुआ विकास
क्यूबा की बायोटेक्नोलॉजी उद्योग में हुए हालिया विकास कोविड के खिलाफ संघर्ष के केंद्र में हैं। सरकार और वैज्ञानिक शुरुआत से जानते थे कि उन्हें महामारी से संघर्ष में खुद के समाधानों पर निर्भर रहना होगा और दुनिया की फार्मा कंपनियों और प्रतिबंधों के झांसे में नहीं आना होगा।
क्यूबा के वैज्ञानिकों ने 5 वैक्सीन पंक्तियों का निर्माण किया है और नई उन्नति अभी जारी है।
सेंटर फॉर जेनेटिक इंजिनियरिंग और बायोटेक्नोलॉजी की लिमोंता फर्नांडिज ने पिछले हफ़्ते में उंक्के संस्थान की उन्नति के बारे में मुझे बताया। उन्होंने बताया कि पिछले 30 सालों से क्यूबा ने दूसरी वैक्सीन के उत्पादन के लिए एक साबित प्रक्रिया का पालन किया है।
जांच परीक्षण बताते हैं कि संस्थान की अब्दाला वैक्सीन दो साल के बच्चों और बड़ों के लिए कारगर है। इसकी फाइजर और मॉडर्ना वैक्सीन से करिए जो एक नए तरीके mRNA पर आधारित है। यह पहली बार है जब mRNA प्लेटफॉर्म पर आधारित वैक्सीन का इंसानों पर उपयोग किया जा रहा है।
अभी नाक से ली जाने वाली वैक्सीन मैंबिसा के बड़े क्लीनिकल अध्य्यन भी पूरे हो चुके हैं। अब यह दूसरे चरण में है। लिमोंता कहती हैं, "यह सबसे ज्यादा बेहतर है क्योंकि वायरस नाक के जरिए शरीर में प्रवेश करता है। दुनिया की सभी वैक्सीन में सिर्फ पांच ही इस तरह की हैं, जिन्होंने आवेदन किया है। क्यूबा उनमें से एक है।" उन्होंने बताया कि हाल में एस्ट्राजेनेका के एक शोधार्थी को क्यूबा की सफल क्लिनकल स्टडीज के बारे में पता चला। अब वे हमारे साथ एक दूसरे की खोजों पर विमर्श करना चाहते हैं।
सभी विज्ञान केंद्र कोविड के खिलाफ आपात संघर्ष में शामिल हैं। न्यूरोसाइंस सेंटर के इंजीनियर और टेक्नीशियन हाल में वेंटिलेटर का उत्पादन शुरू कर चुके हैं, ताकि प्रतिबंधों से पार पाया जा सके। उन्होंने कुछ स्पेयर पार्ट्स और पीपीई किट्स का उत्पादन भी शुरू किया है। यांसट गरिगा और इंजीनियर लियन गोंजालेज ने हाल में छोटे प्लास्टिक वाई कनेक्टर्स डिजाइन किए हैं, ताकि वेंटिलेटर की क्षमता दोगुनी की जा सके।
उन्होंने मुझे कई ऐसे उत्पाद दिखाएं, जो महामारी के दौरान उत्पादित किए गए थे। यह केंद्र का नियमित काम नहीं है, लेकिन यह महामारी का वक़्त है। डॉक्टर लिमोंता कहती हैं, क्यूबा में सारे केंद्रों में हम सभी मिलकर काम करते हैं। क्यूबा में लोगों का स्वास्थ्य मायने प्रेरणा का तत्व है, मुनाफा नहीं।
हवाना और दूसरे राज्य, जहां कोविड मामले कम हैं, वहां सरकार ने रेस्टोरेंट, कैफे और बीच को खोलने की अनुमति दे दी है। इस बात की बहुत संभावना है कि 15 नवम्बर से अंतरराष्ट्रीय पर्यटन भी खोल दिया जाएगा।
इसमें कोई संयोग नहीं है कि क्यूबा में 11 जुलाई को जो समन्वित प्रदर्शन हुए थे, उसी दौरान अमेरिकी साम्राज्यवाद क्यूबा की कठिन स्थितियों का लाभ लेने की कोशिश कर रहा था, क्योंकि जुलाई में कोरोना के मामले चरम पर थे।
अब वही क्रांति विरोधी ताकतें, 15 नवम्बर को प्रदर्शन करने वाली हैं, इनकी संख्या बेहद कम है, लेकिन अमेरिकी मीडिया उन्हें बढ़ा चढ़ाकर दिखा रही है। जबकि उसी दिन पर्यटन खुल रहा है और स्कूल पूरी क्षमता से लग रहे होंगे। लेकिन जैसा क्यूबाई लोग अतीत में बताते रहे हैं, वे उभरकर सामने आएंगे और अगले हमले को भी नाकाम कर देंगे।
ग्लोरिया ला रीवा द्वारा लिबरेशन न्यूज के लिए लिखी गई प्रत्यक्षदर्शी रिपोर्ट।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva